पाएं अपने शहर की ताज़ा ख़बरें और फ्री ई-पेपरडाउनलोड करें
मुंबई. 'निशब्द' में अमिताभ बच्चन के ऊपर अपनी मादक अदाओं की जाल फेंक रातों-रात सुर्खियों में आने वाली अभिनेत्री जिया खान ने मध्यरात्रि अपने घर में फांसी पर लटक कर सुसाइड कर लिया है।
सूत्रों से प्राप्त जानकारी के अनुसार जिया ने अज्ञात कारणों से जुहू स्थित सागर तंरग अपार्टमेंट में अपने निवास पर फांसी के फंदे झूलती पाई गईं। उन्हें तत्काल ही एक निजी अस्पताल ले जाया गया जहां डॉक्टरों ने उन्हें मृत घोषित कर दिया।
पुलिस के ओर से इस बात की आधिकारिक पुष्टि हो गई है। उनके शव को कॉर्नर कोर्ट कूपर हॉस्पिटल के पोस्टमॉर्टम रूम में शिफ्ट कर दिया गया है जहां उनके शव का पोस्टमॉर्टम होगा।
विश्वसनीय सूत्रों से प्राप्त जानकारी के अनुसार इस सनसनीखेज मामले में पुलिस अब उनके सुसाइड नोट की तलाश में जुटी थी मगर उनके हाथ कोई सफलता नहीं लगी। पुलिस इस मामले में घर पर मौजूद हर एक शख्स से पूछताछ में जुट गई है।
सूत्रों की मानें तो जिया के घर की नौकरानी, वॉचमैन, पड़ोसियों और हर उस शख्स से जानकारी बटोरने में जुट गई है जिनकी पिछले कुछ दिनों में जिया से मुलाकात हुई थी।
गहन तफ्तीश में जुटी पुलिस
इस पूरे मामले में पुलिस अब गहन तफ्तीश में जुट गई है। पुलिस जिया के फेसबुक, ट्वीटर, एएमएस और फोन कॉल्स की डीटेल को गाफी गहन तरीके से खंगालने में लगी हुई है कि आखिर कोई ऐसी कड़ी मिल जाए जिससे इस केस में किसी तरह का अहम सुराग मिल सके। फिलहाल की स्थितियों से एका बात तो साफ है कि प्रथम दृष्टया ये केस काफी पेचीदा हो गया है और इसे सुलझाने में पुलिस के पसीने छूटना तय है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva bho_Deva hin_Deva zho_Hant eng_Latn